කොටිකාවත්ත - මුල්ලේරියාව ප්‍රාදේශීය සභා බල ප්‍රදේශයේ ඇති කාණු පද්ධතිය හා කසල අපහරණය විධිමත් කිරීම තම පළමු කාර්ය භාරය බව කොටිකාවත්ත මුල්ලේරියාව ප්‍රාදේශීය සභාවට එක්සත් ජනතා නිදහස් සන්ධානයේ අංක 16 න් තරග කරන ප්‍රින්ස් ගුණසේකර මහතා පවසයි.මේ දිනවල සිය මැතිවරණ ප්‍රචාරක කටයුතු ගෙයින් ගෙට යමින් සිදු කරන අතරතුරදී ගොතටුවේ ප්‍රදේශවාසීන් යොමු කළ ප්‍රශ්නයකට පිළිතුරු දෙමින් ප්‍රින්ස් ගුණසේකර මහතා මේ බව පැවැසීය.කාණු පද්ධතිය විධිමත් නොවීම හේතුවෙන් ඩෙංගු වැනි මාරාන්තික රෝගවලට ජනතාව යොමුවීම සිදුවන හෙයින් ප්‍රාදේශීය සභාව වහාම කාණු පද්ධති පිළිසකර කිරීම ආරම්භ කළ යුතුව ඇතැයි ඒ මහතා පැවැසීය.කසළ අපහරණය සඳහා කුණු ට්‍රැක්ටරය කළට වේලාවට නොපැමිණෙන බව ප්‍රදේශවාසීන් යොමු කළ ප්‍රශ්නයකට පිළිතුරු දුන් ගුණසේකර මහතා පැවැසුවේ නිසි කාලසටහනකට ට්‍රැක්ටර් ධාවනය සිදු කිරීමට පියවර ගන්නා බවයි.“වසර 18ක් ප්‍රාදේශීය සභාවේ මන්ත්‍රීවරයෙකු ලෙස මා කටයුතු කරනවා.